CELEX: 62008TN0467
Language: mt
Date: 2008-10-17 00:00:00
Title: Kawża T-467/08: Rikors ippreżentat fis- 17 ta' Ottubru 2008 — ISDIN vs UASI — Pfizer (ISDIN)

10.1.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 6/36
            
         Rikors ippreżentat fis-17 ta' Ottubru 2008 — ISDIN vs UASI — Pfizer (ISDIN)
   (Kawża T-467/08)
   (2009/C 6/73)
   Lingwa tar-rikors: L-Ingliż
   Partijiet
   
      Rikorrenti: Isdin, SA (Barċellona, Spanja) (rappreżentant: M. Esteve Sanz, avukat)
   
      Konvenut: L-Uffiċċju għall-Armonizzazzjoni fis-Suq Intern (Trade marks u Disinni)
   
      Parti oħra fil-proċeduri quddiem il-Bord tal-Appell: Pfizer Ltd (Sandwich, ir-Renju Unit)
   Talbiet tar-rikorrenti
   
               —
            
            
               Tannulla d-deċiżjoni tal-Ewwel Bord tal-Appell tal-Uffiċċju għall-Armonizzazzjoni fis-Suq Intern (Trade marks u Disinni) tal-4 ta' Lulju 2008 fil-Każ R 1031/2007-1; u
            
         
               —
            
            
               Tikkundanna lill-konvenut u, skont il-każ, lill-parti l-oħra fil-proċeduri quddiem il-Bord tal-Appell, għall-ispejjeż, inklużi dawk inkorsi quddiem il-Bord tal-Appell.
            
         Motivi u argumenti prinċipali
   
      Applikant għat-trade mark Komunitarja: Ir-rikorrenti
   
      Trade mark Komunitarja kkonċernata: It-trade mark figurattiva “ISDIN” għal prodotti fil-klassijiet 3 u 5 — Applikazzjoni Nru 3 288 339
   
      Proprjetarju tat-trade mark jew tas-sinjal invokat insostenn tal-oppożizzjoni: Il-parti l-oħra fil-proċeduri quddiem il-Bord tal-Appell
   
      Trade mark jew sinjal invokat: It-trade mark verbali Irlandiża “ISTIN” irreġistrata bin-Nru 64 939 għal prodotti fil-klassi 5; it-trade mark verbali tar-Renju Unit “ISTIN” irreġistrata bin-Nru 824 978 għal prodotti fil-klassi 5
   
      Deċiżjoni tad-Diviżjoni tal-Oppożizzjoni: Oppożizzjoni milqugħa parzjalment
   
      Deċiżjoni tal-Bord tal-Appell: Appell miċħud
   
      Motivi invokati: Ksur tal-Artikolu 8(1)(b) tar-Regolament tal-Kunsill Nru 40/94 billi l-Bord tal-Appell żbalja meta kkonstata li t-trade marks ikkonċernati jixxiebhu, li l-prodotti inkwistjoni ftit li xejn jixxiebhu u li hemm probabbiltà ta' konfużjoni bejn it-trade marks ikkonċernati.